
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 


Р Е Ш Е Н И Е 
№  РС - 97 - 19 - 085

Днес, на 27.11.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-97/13.02.2019 г. 
	Сигналът е подаден срещу Валентин Х. Тончев – в качеството му на общински съветник в Общински съвет В. П. и Димо П. Бодуров – в качеството му на заместник-кмет на Община В. П.
	В сигнала се излагат твърдения за евентуален конфликт на интереси при  възлагане на обществени поръчки по ЗОП и директни възлагания за периода от м. ноември 2015г. до м. ноември 2018г. Излагат се предположения за наличие на политическа зависимост между заместник-кмета Бодуров и общинския съветник – Тончев за посочения период.
	Към сигнала са приложени следните писмени доказателства: Решение № 578/11.12.2018г. на Общински съвет В. П., Доклад на Временна комисия, създадена с Решение № 253/20.12.2016г. на Общински съвет В. П., Договор № 167/04.04.2018г., Договор № 168/04.04.2018г., Договор № 209/07.06.2018г., Договор № 221/14.06.2018г., Договор № 279/30.08.2018г., Договор № 165/21.04.2016г., Решение № 209/06.06.2016г. на ОИК В.П., Протокол от 22.11.2018г. от заседание на Общинския съвет на *** „***“ (ПП „***“) в гр. В. П., Удостоверение за съпруг/а и родствени връзки, справки от Търговски регистър и регистър на ЮЛНЦ.
	Комисията допълнително е събрала следните доказателства: Решение № 174/26.10.2015г. на ОИК В. П., Решение № 199/02.11.2015г. на ОИК В. П., Решение № 202/02.11.2015г. на ОИК В. П., Решение № 205/28.11.2015г. на ОИК В. П., Решение № 206/02.12.2015г. на ОИК В. П., Решение № 209/06.06.2016г. на ОИК В. П., справка от официалния сайт на Община В. П. и ПП „***“, Справки от НБД „Население“ и регистри на НОИ.

От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от лица с посочени три имена, ЕГН, пощенски и електронни адреси, мобилен телефон за контакт и е подписан.
Видно от Решение № 174/26.10.2015г. на ОИК В. П., Димо Бодуров е избран за общински съветник от ПП „***“. 
Димо П. Бодуров, ЕГН *** заема длъжността заместник - кмет на Община В. П. от м. ноември 2015г. видно от приложената по преписката справка от Регистър на трудовите договори. 
Видно от Решение № 206/02.12.2015г. на ОИК В. П. са прекратени пълномощията на Димо Бодуров като общински съветник от листата на ПП „***“ на основание, постъпило от него заявление, съгласно чл. 30, ал. 4, т. 3 от ЗМСМА.
В качеството си на заместник-кмет на Община В. П., на основание Заповед № 647/04.12.2017г. на кмета на Община В. П., Димо Бодуров сключва следните договори, като представляващ Община В. П. с ЕТ „***“, ЕИК: ***
- Договор № 167/04.04.2018г. с предмет: „Доставка и монтаж на 8 броя двойни люлки тип „Махало“ в ДГ „***“ в гр. В. П. и филиали“ с възнаграждение в размер на 7 200лв. ;
- Договор № 168/04.04.2018г. с предмет: „Доставка и монтаж на 2 броя двойни люлки тип „Махало“ в ДГ „***“ с. З.“ с възнаграждение в размер на 1900 лв.;
- Договор № 209/07.06.2018г. с предмет: „Текущ ремонт на Детска градина „***“, с. К., Община В. П.“ с възнаграждение в размер на 2071,15 лв.;
- Договор № 221/14.06.2018г. с предмет: „Почистване на речното корито на река, преминаваща през с. З., Община В. П.“ с възнаграждение в размер на 6 235 лв.;
-  Договор № 279/30.08.2018г. с предмет: „Почистване на дере, преминаващо през с. К.“ с възнаграждение в размер на 3 992 лв.;
 - Договор № 165/21.04.2016г. с предмет: „Частичен ремонт на покрива на с. М.“ с възнаграждение в размер на 1 999,14 лв.
Видно от Протокол от заседание на Общинския съвет на ПП „***“ в гр. В. П., проведено на 22.11.2018г., Димо Бодуров е председател на общинската организация на ПП „***“  в гр. В. П..

Валентин Х. Тончев, ЕГН: *** е обявен за избран за общински съветник в Общински съвет В. П.в с Решение № 209/06.06.2016г. 
Валентин Х. Тончев е избран за общински съветник от гражданската квота на ПП „***“, видно от Протокол от заседание на Общинския съвет на ПП „***“ в гр. В. П., проведено на 22.11.2018г. Не се събраха данни, Валентин Тончев да е бил член на ПП „***“. Същият е бил кандидат за общински съветник от ПП „***“ в кандидатските листи за общински съветници на местните избори през 2007г. и 2011г., съгласно справки от сайта на ЦИК.
Видно от Удостоверение за съпруг/а и родствени връзки, З. Р. Т. е съпруга на Валентин Х. Тончев.
Съгласно справки от Търговския регистър и регистър на ЮЛНЦ, З. Р. Т. е физическо лице-търговец ЕТ „***“, ЕИК: ***.

При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

Сигналът е образуван при условията на чл. 71, ал. 1 от ЗПКОНПИ.
За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

	


Димо П. Бодуров, в качеството си на заместник - кмет на Община В. П. е лице, заемало публична длъжност по смисъла на чл. 3, т. 8 от ЗПУКИ (отм.), респ. лице, заемало висша публична длъжност по смисъла на чл. 6, ал. 1, т. 32 от ЗПКОНПИ, поради което КПКОНПИ е компетентна да се произнесе по сигнала.
Валентин Х. Тончев в качеството си на общински съветник е лице, заемащо публична длъжност по смисъла на чл. 3, т. 9 от ЗПИКИ (отм.), респ. висша публична длъжност по смисъла на ч. 6, ал. 1, т. 32 от ЗПКОНПИ.

Валентин Х. Тончев и З. Р. Т. са съпрузи и с оглед на това са свързани лица по смисъла §1, т. 1 от ДР на ЗПУКИ (отм.), респ. § 1, т. 15, б. „а“ от ДР на ЗПУКИ.

Относно твърденията в сигнала за наличие на политическа зависимост, следва да се отбележи, че характерът на връзката предполага свързаното с лицето, заемащо висша публична длъжност, лице да е негов партиен ръководител според структурата и йерархията на съответната партия. Димо Бодуров  в качеството му на председател на общинската организация на ПП „***“  в гр. В. П., видно от Протокол от заседание на Общинския съвет на ПП „***“ в гр. В.П. от 22.11.2018г., не би могъл да бъде  в йерархическа зависимост  от член на същата партийна организация.
Подписвайки Договор № 167/04.04.2018г., Договор № 168/04.04.2018г., Договор № 209/07.06.2018г., Договор № 221/14.06.2018г., Договор № 279/30.08.2018г. и Договор № 165/21.04.2016г. с ЕТ „***“, на основание Заповед № 647/04.12.2017 г., Димо Бодуров, в качеството си на заместник – кмет, е упражнил свои правомощия по служба при липса на частен интерес, негов или на свързано с него лице.
Предвид изложеното, се налага изводът, че са налице два от елементите на състава на конфликт на интереси, а именно: лице заемало публична длъжност, съответно лице заемащо висша публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.), респективно Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.

Сключените договори между община В.П., представлявана от  и ЕТ „***“ са на основание чл. 20, ал. 4 от ЗОП. Валентин Тонев, в качеството си на общински съветник, няма правомощия във връзка с  провеждането на обществени поръчки и сключването на договорите. Тези правомощия са предоставени на кмета на общината – чл.44 от ЗМСМА.
Предвид изложеното, се налага изводът, че е налице един от елементите на състава на конфликт на интереси, а именно: лице заемало публична длъжност, съответно лице заемащо висша публична длъжност. Липсват упражнени от лицето правомощия по служба и частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.), респективно Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.


Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество 


Р Е Ш И:

НЕ УСТАНОВЯВА конфликт на интереси по отношение на Димо П. Бодуров, ЕГН ***, заместник - кмет на Община В. П. от м. ноември 2015г. и като такъв лице, заемащо публична длъжност на основание чл. 3, т. 8 от ЗПУКИ (отм.), респ. висша публична длъжност по смисъла на чл. 6, ал. 1, т. 32 от ЗПКОНПИ, във връзка със сключване на Договор № 167/04.04.2018г., Договор № 168/04.04.2018г., Договор № 209/07.06.2018г., Договор № 221/14.06.2018г., Договор № 279/30.08.2018г. и Договор № 165/21.04.2016г. с ЕТ „***“, поради липса на частен интерес. 

НЕ УСТАНОВЯВА конфликт на интереси по отношение на Валентин Х. Тончев, ЕГН: ***, общински съветник в Общински съвет В. П. и като такъв лице, заемащо публична длъжност по смисъла на чл. 3, т. 9 от ЗПУКИ (отм.), респ. висша публична длъжност по смисъла на ч. 6, ал. 1, т. 32 от ЗПКОНПИ, поради липса на упражнени правомощия по отношение на ЕТ „***“.

        Препис от решението да се изпрати на Окръжна прокуратура – Ш., с оглед преценка за реализиране на правомощията по чл. 76, ал. 2 от ЗПКОНПИ.

         С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
	       
     

		    КОМИСИЯ:
				
				
				Член:/п/ /Антоанета Цонкова/

				Член:/п/ /Пламен Йоцов/

				Член:/п/ /Силвия Къдрева/

